
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ՈՒ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 22-Ի N 2127-Ն ՈՐՈՇՄԱՆ ՄԵՋ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

	1.ՀՀ ֆինանսների նախարարություն
	15.06.2021թ.

	
	N 01/8-4/9571-2021

	Քննարկելով Ձեր 07.06.2021թ. N ՍՊ/23.1/14344-2021 գրությամբ ներկայացված ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ, Հայաստանի Հանրապետության կառավարության 2020 թվականի դեկտեմբերի 22-ի N 2127-Ն որոշման մեջ և գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագիծը (այսուհետ՝ նախագիծ), որով առաջարկվում է «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21001. Պետական նշանակության ավտոճանապարհների հիմնանորոգում» միջոցառման գծով չբաշխված միջոցներից 298,632.4 հազար դրամը վերաբաշխել և այն ուղղել թվով 5 օբյեկտների հիմանորոգման աշխատանքների իրականացմանը, հայտնում ենք հետևյալը.
	

	1. Նախագծի N 4 և N 5 հավելվածների աղյուսակներում ՀՀ տարածքային կառավարման և ենթակառուցվածքների նախարարության մասով առաջարկում ենք ճշտել արդյունքների չափորոշիչների մասով կատարվող փոփոխությունները։
	1. Ընդունվել է:


	2.	Նկատի ունենալով, որ Նախագծով նախատեսվում է ՀՀ 2021 թվականի պետական բյուջեի մասին օրենքում և ՀՀ կառավարության 30.12.2020 թվականի N 2215-Ն որոշման մեջ կատարել փոփոխություններ և լրացումներ, առաջարկում ենք Նախագծի վերնագրում, 4-րդ կետում և N 1 հավելվածի վերնագրում նշված «վերաբաշխում» բառերը հանել։
	2. Ընդունվել է:


	3. Նախագծի N 2 հավելվածի ՀՀ տարածքային կառավարման և ենթակառուցվածքների նախարարության 1049 ծրագրի «21001. Պետական նշանակության ավտոճանապարհների հիմնանորոգում» միջոցառման Շենքերի և շինությունների կապիտալ վերանորոգում հոդվածով նախատեսվում է 298632.4 հազար դրամի ֆինանսական միջոցների ավելացում, այնինչ N 6 հավելվածի գնումների պլանում արտացոլված է միայն 259988.0 հազար դրամի փոփոխությունը: Այս կապակցությամբ հայտնում ենք, որ եթե վերոնշյալ գումարների 38644.4 հազար դրամի տարբերությունը (298632.4 – 259988.0) հանդիսանում է որպես գնում չհանդիսացող ծախս կնքված պայմանագրերի մասով (պայմանագրային գումարի 5 տոկոսի վճար և շինարարության և տեխնիկական հսկողության պայմանագրային գումարներից չվճարված մնացորդ), ապա առաջարկություններ չունենք: Հակառակ դեպքում գտնում ենք, որ այդ հատկացումները պետք է արտացոլվեն գնումների պլանում:
	3. Ընդունվել է:

	Ինչ վերաբերում է Նախագծի 1-ին կետով նախատեսվող պայմանագրի ժամկետի երկարաձգմանը, ապա առաջարկում ենք պայմանագրերով նախատեսված հիմքերի առկայության դեպքում ձեռնարկել միջոցներ կողմերի նկատմամբ պայմանագրերով նախատեսված պատասխանատվության միջոցներ կիրառելու ուղղությամբ:

